
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 271 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πολεοδομικής μελέτης της έκτασης του Πα- 
ραθεριστικού Οικοδομικού Συνεταιρισμού Προσω¬ 


πικού Κολλεγίου Αθηνών (Π.Ο.ΣΥ.Π.Κ.Α.) του 
Δήμου Ανθηδώνας (τέως κοινότητα Λουκισίων) Ν. 

Εύβοιας. 1 

Τροποποίηση όρων δόμησης στο χώρο του Ευρωπαϊ¬ 
κού Κέντρου Δημόσιας Διοίκησης στην περιοχή Λε- 
γραινώντου Δήμου Λαυρεωτικής (Ν. Αττικής). 2 


ΑΠΟΦΑΣΕΙ Σ 

Αριθ. 9839 (1) 

Έγκριση πολεοδομικής μελέτης της έκτασης του Παρα- 
θεριστικού Οικοδομικού Συνεταιρισμού Προσωπικού 
Κολλεγίου Αθηνών (Π.Ο.ΣΥ.Π.Κ.Α.) του Δήμου Ανθη¬ 
δώνας (τέως κοινότητα Λουκισίων) Ν. Εύβοιας. 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 18 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α' 124). 

2. Τις διατάξεις των άρθρων 44,124,141,142,143 (παρ. 
2), 154, 226 (παρ. 6), 243, 248, 249, 250 και 255 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως τα άρθρα 243, 248, 249, 250 και 
255 τροποποιήθηκαν με τα άρθρα 4, 5, 6, 7 και 13 αντί¬ 
στοιχα του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140). 


3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

4. Τις διατάξεις της παρ. 25β του άρθρου 13 του Ν. 
3212/31.12.2003 «άδεια δόμησης, πολεοδομικές και άλ¬ 
λες διατάξεις θεμάτων αρμοδιότητας Υπουργείου Περι¬ 
βάλλοντος, Χωροταξίας και Δημοσίων Έργων». 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

6. Την 106762/7422/20.12.1996 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Χωροθέτηση και οικιστική καταλληλότητα της έκτασης 
του Παραθεριστικού Οικοδομικού Συνεταιρισμού «Προ¬ 
σωπικού Κολλεγίου Αθηνών (Π.Ο.ΣΥ.Π.Κ.Α.)» ΣΥΝ. ΠΈ. 
στη θέση «Αχλάδι» της κοινότητας Λουκισίων (Ν. Εύβοι¬ 
ας)». 

7. Την 26643/4170/12.11.2001 απόφαση της Υφυπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση κατευθύνσεων ειδικά ρυθμιζόμενης πολεοδο¬ 
μικής δραστηριότητας (ΠΕΡΠΟ) ιδιοκτητών γής στην 
εκτός σχεδίου πόλεως και εκτός οικισμών προ του έτους 
1923 καθώς και οικισμών μέχρι 2000 κατοίκους στο νομό 
Εύβοιας» (ΔΊ026) όπως τροποποιήθηκε με την υπ’ αρ. 
49310/8.12.2003 Απόφαση της Υφυπουργού Περιβάλλο¬ 
ντος Χωροταξίας και Δημοσίων Έργων (ΦΕΚ1370 Δ). 

8. Την 5058/2002 συμβολαιογραφική πράξη ενώπιον 
του συμβολαιογράφου Χαλκίδας Βασ. Γερογιάννη παρα¬ 
χώρησης και μεταβίβασης στο δήμο των κοινοχρήστων - 
κοινωφελών και ειδικών χρήσεων χώρων. 

9. Τις 80/1998, 90/1998 και 36/02 γνωμοδοτήσεις του 
δημοτικού συμβουλίου Ανθηδώνας. 

10. Τις 17/2002 και 13/2004 γνωμοδοτήσεις του 
Κεντρικού Συμβουλίου Χωροταξίας Οικισμού και Περι¬ 
βάλλοντος. 

11. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

Άρθρο 1 

Εγκρίνεταιτο πολεοδομικό σχέδιο της έκτασης του Πα- 
ραθεριστικού Οικοδομικού Συνεταιρισμού Προσωπικού 
Κολλεγίου Αθηνών (Π.Ο.ΣΥ.Π.Κ.Α.) του Δήμου Ανθηδώ- 
νας (τέως κοινότητα Λουκισίων) Ν. Εύβοιας, με τον 
καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων, χώρων κοινοχρήστου πρασίνου, 
παιδικής χαράς, πλατείας, χώρου βιολογικού καθαρι¬ 
σμού, άθλησης, άθλησης - πρασίνου, εμπορίου - αναψυ¬ 
χής, εκκλησίας, πολιτιστικού κέντρου - κέντρου διοίκησης 
οικισμού, όπως οι παραπάνω ρυθμίσεις φαίνονται στο 
σχετικό πρωτότυπο διάγραμμα σε κλίμακα 1:1000, που 
θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 9839/2004 πράξη του και 
που αντίτυπότου σε φωτοσμίκρυνση δημοσιεύεται με την 
παρούσα απόφαση. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής, το πολεοδομικό 
σχέδιο της οποίας εγκρίνεται με το άρθρο 1 της παρού¬ 
σας. 

Άρθρο 3 

Στα οικοδομικά τετράγωνα της παραπάνω περιοχής 
επιτρέπεται η χρήση μόνο κατοικίας. 

Άρθρο 4 

Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας εγκρίνεται το 
σχέδιο επιβάλλεται προκήπιο πλάτους τεσσάρων (4,00) 
μέτρων, όπως φαίνεται στο διάγραμμα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων 
καθορίζονται ως εξής: 

Α. Οικοδομικά τετράγωνα με χρήση κατοικίας: 

1. Ελάχιστο πρόσωπο: δέκα πέντε (15,00) μέτρα 

Ελάχιστο εμβαδόν: εξακόσια (600,00) τ. μέτρα 

2. Μέγιστο ποσοστό κάλυψης των οικοπέδων: είκοσι 
τοις εκατό (20%) της επιφάνειας τους. 

3. Συντελεστής δόμησης: δύο δέκατα (0,2), με μέγιστο 
εμβαδόν δομημένης επιφάνειας ανά μερίδα: εκατόν είκο¬ 
σι (120,00) τ. μέτρα. 

4. Μέγιστο αριθμός ορόφων των κτιρίων δύο (2), με μέ¬ 
γιστο επιτρεπόμενο ύψος αυτών επτά και μισό (7,50) μέ¬ 
τρα, μετρούμενο από το φυσικό ή διαμορφωμένο έδα¬ 
φος. 


Β. Οι όροι και περιορισμοί δόμησης των κοινωφελών και 
ειδικών χρήσεων χώρων που καθορίζονται με το άρθρο 1 
του παρόντος ορίζονται ως εξής: 

1. Ελάχιστο πρόσωπο: δέκα (10,00) μέτρα 

Ελάχιστο εμβαδόν: διακόσια (200,00) τ. μέτρα 

2. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

3. Συντελεστής δόμησης: πέντε δέκατα (0,5). 

4. Μέγιστο αριθμός ορόφωντων κτιρίων δύο (2), με μέ¬ 
γιστο επιτρεπόμενο ύψος αυτών επτά και μισό (7,50) μέ¬ 
τρα, μετρούμενο από το φυσικό ή διαμορφωμένο έδα¬ 
φος. 

Γ. Επιπλέον των ανωτέρω ισχύουν τα εξής: 

1. Επιτρέπεται η διαμόρφωση του γηπέδου με αναλλη- 
ματικούς τοίχους ή πρανή μεγίστου ύψους ενός και μισού 
(1,50) μέτρου και επίπεδα ελάχιστου πλάτους πέντε 
(5,00) μέτρα. 

2. Το μέγιστο επιτρεπόμενο ύψος των κτιρίων προσαυ¬ 
ξάνεται κατά ένα και μισό (1,50) μέτρο για την υποχρεω¬ 
τική κατασκευή στέγης, με κεραμίδια βυζαντινού, ρωμαϊ¬ 
κού ή γαλλικού τύπου ή σχιστόπλακες. 

3. Απαγορεύεται η κατασκευή κτιρίων επί υποστυλωμά¬ 
των (ΡΙΕΟΤΙ3). 

4. Τα κουφώματα κατασκευάζονται από ξύλο, σίδερο ή 
ανοδιωμένο αλουμίνιο. Σε περίπτωση που είναι συρόμενα 
κατασκευάζονται χωρίς εμφανείς οδηγούς. 

5. Το συμπαγέςτμήματωνπεριφράξεωντων οικοπέδων 
είναι σοβατισμένο χρώματος λευκού ή σε γήινες απο¬ 
χρώσεις ή από εμφανή λιθοδομή με ύψος μικρότερο ή ίσο 
του ενός (1,00) μέτρου. 

Πάνω από το συμπαγές τμήμα επιτρέπεται η τοποθέτη¬ 
ση κιγκλιδώματος απλής μορφής με ύψος μικρότερο ή 
ίσο του ενός (1,00) μέτρου. 

6. Απαγορεύεται η κατασκευή περιμετρικών εξωστών 
σε δύο συνεχόμενες όψεις του κτιρίου και καθ’ όλο το μή¬ 
κος αυτής. 

7. Οι εξωτερικοί τοίχοι των κτιρίων είναι σοβατισμένοι 
χρώματος λευκού ή σε γήινες αποχρώσεις. 

8. Απαγορεύεται η κατασκευή απολήξεων κλιμακοστα¬ 
σίων στο δώμα του κτιρίου. Το στηθαίο του δώματος είναι 
υποχρεωτικά κτιστό συμπαγές. 

9. Η τοποθέτηση στο δώμα ή στη στέγη των κτιρίων δο¬ 
ρυφορικών κεραιών καθώς και ηλιακών συλλεκτών θερ¬ 
μοσιφώνων επιτρέπεται μόνο εφόσον εντάσσονται αρμο¬ 
νικά στον όγκο του κτιρίου και εμφανίζονται στη σχετική 
οικοδομική άδεια. 

10. Απαγορεύεται η ανάρτηση πινακίδων διαφημίσεων 
οποιωνδήποτε διαστάσεων σε δημόσια και ιδιωτικά κτίρια 
ή γήπεδα στη περιοχή. 

11. Στο χώρο κέντρου διοίκησης επιτρέπονται επιγρα¬ 
φές που δηλώνουν τη χρήση του κτιρίου. Η θέση τους 
πρέπει να προβλέπεται οπωσδήποτε από την αρχιτεκτο¬ 
νική μελέτη όπως αυτή έχει εγκριθεί με την έκδοση της οι¬ 
κοδομικής άδειας. Οι επιγραφές γράφονται με ελληνικά 
στοιχεία. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


3181 


12. Μετά την έγκριση της πολεοδομικής μελέτης και 
πριν την υλοποίηση του ρυμοτομικού σχεδίου επί του 
εδάφους επιβάλλεται η έγκριση πλήρους Μελέτης Περι¬ 
βαλλοντικών Επιπτώσεων σύμφωνα με τις ισχύουσες δια¬ 
τάξεις. 

13. Για την έκδοση οποιασδήποτε οικοδομικής άδειας 
απαιτείται άδεια εκσκαφής από την αρχαιολογική Υπηρε¬ 
σία. 


Άρθρο 6 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 2004 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αρίθ. 9684 (2) 

Τροποποίηση όρων δόμησης στο χώρο του Ευρωπαϊκού 
Κέντρου Δημιόσιας Διοίκησης στην περιοχή Λεγραι- 
νώντου Δήμου Λαυρεωτικής (Ν. Αττικής). 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 160 (1 και 2) και 248 του από 
14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ' 580), όπως το άρθρο 248 τροποποιήθηκε 
με το άρθρο 5 του Ν 2831/00 «Τροποποίηση των διατά- 
ξεωντου Ν. 1577/85 «ΓΟΚ και άλλες πολεοδομικές διατά¬ 
ξεις» {Α' 140) 

2. Τις διατάξεις του άρθρου 99 {παρ. 3) του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (Α' 101), όπως ανπκαταστάθηκε με την 
παρ. 2 του άρθρου 7 του Ν. 2052/1992 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α' 94). 

3. Τις διατάξεις της παρ. 3 περιπτ. Α' εδαφ. αα του άρ¬ 
θρου 29 του Ν. 2831/2000 «Τροποποίηση των διατάξεων 
του Ν. 1577/1985 «Γενικός Οικοδομικός Κανονισμός και 
άλλες πολεοδομικές διατάξεις» (Α' 140), όπως αυτό αντι- 
καταστάθηκε με το άρθρο 10 του Ν. 3044/2002 «Μεταφο¬ 
ρά Συντελεστή Δόμησης και ρυθμίσεις άλλων θεμάτων 
αρμοδιότητας Υπουργείου Περιβάλλοντος, Χωροταξίας 
και Δημοσίων Έργων» (Α 197). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α 137), που προστέ¬ 


θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παρ. 2α του άρθρου 1 του Ν. 2469/1997 
(Α' 38). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος Χωροταξίας και Δημοσίων Έργων» 
(Β' 1484). 

6. Την 56/2004 γνωμοδότηση του Κεντρικού Συμβουλί¬ 
ου Χωροταξίας, Οικισμού και Περιβάλλοντος. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Τροποποιείται ο συντελεστής δόμησης στο χώρο του 
Ευρωπαϊκού Κέντρου Δημόσιας Διοίκησης στην περιοχή 
Λεγραινώντου Δήμου Λαυρεωτικής (Ν. Αττικής), που κα¬ 
θορίσθηκε με την 19213/4126/2.7.98 (Δ 497) απόφαση 
των υπουργών ΠΕ.ΧΩ.Δ.Ε. και Γεωργίας και καθορίζεται 
σε (0.095), χωρίς αύξηση της κάλυψης ή του ύψους των 
υφισταμένων κτιριακών εγκαταστάσεων. 

2. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2004 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




